Analyysilaulu
Kun mä muinoin ensi kerran
 analyysin tehdä sain,
 siellä oli mitä oli,
 sieltä löytyi mitä vain.
 Oi, jos koskaan, oi, jos koskaan
 voisin luottaa tuloksiin.
 Ionit tekee mitä tahtoo,
 molekyylit myöskin niin.

 Orgaanille sitten jouduin,
 ohjeet tarkat oppaanain.
 Syntyi yhdistykset oivat
 vaan ne kiehui missä vain.
 Oi, jos koskaan ...

 Fyskokemman töitä tehden
 jouduin joukkoon taitajain.
 Kaikki vanhat perussäännöt
 kumotuksi siellä sain.
 Oi, jos koskaan ...

 Kelan työt ne vihdoin viimein
 viime uskon tietoon vei.
 Tuttu taito – tislauskaan –
 siellä onnistunut ei.
 Oi, jos koskaan ...

Lähde: Teekkarilauluja. 2001. 13. lähes muutumaton painos. Päätoimittaja Jaakko Helle. Teknillisen Korkeakoulun Ylioppilaskunta, Espoo.

Laulut
Teekkarilauluja_(2001)
Anonyymi